Etin
**Alkini** su aciklički nezasićeni ugljikovodici koji u molekuli pored jednostrukih imaju i trostruke kovalentne veze.

Homologi niz
------------

Alkin.
Opća formula homologog niza alkana je **CnH2n-2**, a članovi (izuzevši etin) se razlikuju po grupi **CH2**. Imena im se izvode iz imena alkana s jednakim brojem atoma C, osim što umesto nastavka *-an* imaju nastavak **-in**.

| Redni broj | Ime | Molekulska formula | Sažeta strukturna formula |
| --- | --- | --- | --- |
| 1. | etin | C2H2 | HC ≡ CH |
| 2. | propin | C3H4 | CH3 - C ≡ CH |
| 3. | butin | C4H6 | CH3 - CH2 - C ≡ CH |
| 4. | pentin | C5H8 | CH3 - (CH2)2 - C ≡ CH |
| 5. | heksin | C6H10 | CH3 - (CH2)3 - C ≡ CH |
| 6. | heptin | C7H12 | CH3 - (CH2)4 - C ≡ CH |
| 7. | oktin | C8H14 | CH3 - (CH2)5 - C ≡ CH |
| 8. | nonin | C9H16 | CH3 - (CH2)6 - C ≡ CH |
| 9. | decin | C10H18 | CH3 - (CH2)7 - C ≡ CH |

Svojstva
--------

### Fizička

Fizička svojstva alkina vrlo su slična fizičkim svojstvima alkana. Ona također ovise o broju i rasporedu atoma ugljika u molekuli.

Agregatno stanje:

* 2-4 atoma C: plinovi
* 5-17 atoma C: tekućine
* više od 17 atoma C: krutine

Vrelište im raste s porastom relativne molekularne mase, a pada s većim stupnjem razgranatosti lanca.

Slabo se otapaju u vodi (ali bolje od alkana i alkena), a dobro se otapaju u organskim otapalima.

### Hemijska

Alkini su hemijski aktivni spojevi zbog specifične strukture trostruke kovalentne veze. Ona se sastoji od dvije slabe π-veze (*pi-veza*) i jedne čvrste σ-veze (*sigma-veza*). Pri reakciji, π-veze se kidaju te se na njih vežu atomi (ili skupine atoma) drugog reaktanta, a σ-veza ostaje u vidu jednostruke (ili dvostruke) kovalentne veze.

Reakcije alkena:

1. s halogenim elementima
2. s hidridima halogenih elemenata
3. s vodikom, uz katalizator (platinu)
4. lako se oksidiraju
5. zapaljeni na zraku gore tvoreći ugljikov(IV) oksid i vodu.

Prve četiri reakcije odvijaju se elektrofilnom adicijom na trostruku kovalentnu vezu.  

**Primjer**: reakcija etina s bromom

```
 HC ≡ CH   +   Br2   →   HC = CH
                          |   |
                          Br  Br
 
 HC = CH   +   Br2   →   HC - CH
  |   |                   |   |
  Br  Br                  Br2  Br2
```

Naziv
-----

Naziv (po IUPAC-u) je analogan nazivu alkena, samo što treba voditi računa o položaju trostruke kovalentne veze (a ne dvostruke).

1. Određuje se najduži lanac atoma C u spoju - ovisno o broju atoma C u lancu, određuje se "glavni" naziv (npr. propin), koji se piše na kraju.
2. Numeriraju se atomi C, vodeći računa o smjeru brojanja: atomi C spojeni trostrukom vezom trebaju dobiti što manji broj. Osim toga, atomi C koji na sebe imaju vezan neki drugi atom ili skupinu atoma trebaju dobiti što manji mogući broj. Pri tome se atomi vodika ne računaju. Broj prvog atoma C na kojem je trostruka kovalentna veza piše se prije "glavnog" naziva spoja.
3. Izvodi se naziv spoja: prvo se napiše broj atoma C na koji je vezan atom ili skupina atoma, a zatim naziv tog atoma ili skupine. Nazivi atoma ili skupina navode se abecednim redom, a između elemenata (brojevi te nazivi atoma ili skupina) pišu se povlake. Ako su na jedan atom C vezana dva ili više atoma (ili skupina), broj tog atoma se piše dva (ili više) puta, brojevi se odvajaju zarezom, a nazivu atoma ili skupine dodaje se prefiks - grčki broj atoma ili skupine.

Za primjer pogledajte nazivlje alkena (jer je sve potpuno isto, osim što je kod alkina trostruka kovalentna veza, a ne dvostruka).

Izomerija
---------

### Strukturna

**Strukturna izomerija** je pojava dva ili više spoja imaju jednaku molekulsku formulu i molekulsku masu, ali se razlikuju po rasporedu atoma (a time i svojstvima). Strukturna izomerija alkina u principu je jednaka strukturnoj izomeriji alkana (a i alkena).

### Konfiguracijska

**Konfiguracijski izomeri** su stereoizomeri kod kojih se promatra položaj istovrsnih (skupina) atoma u odnosu na ravninu u kojoj se nalazi dvostruka kovalentna veza. Istovrsni atomi (ili skupine) mogu biti na istoj strani u odnosu na tu ravninu ili na suprotnim stranama. Konfiguracijska izomerija alkina jednaka u principu je jednaka konfiguracijskoj izomeriji alkena.

| * p
* r
* u
Ugljovodonici |
| --- |
| Alkani • Alkeni • Alkini • Cikloalkani • Cikloalkeni • Cikloalkini • Areni (Aromatični ugljovodonici) |

***Alkin*** na Wikimedijinoj ostavi